ബെവെർലി ആഡ്‍ലാൻറ്

ബെവർലി എലെയിൻ ആഡ്‍ലാന്റ് (ജീവിതകാലം: സെപ്റ്റംബർ 16, 1942 മുതൽ ജനുവരി 5, 2010) ഒരു അമേരിക്കൻ ചലച്ചിത്ര നടിയായിരുന്നു. സൌത്ത് പസഫിക് ഉൾപ്പെടെയുള്ള നിരവധി ചിത്രങ്ങളിൽ അവർ അഭിനയിച്ചിരുന്നു. എറോൾ ഫ്ലിന്നിനോടൊപ്പം ക്യൂബൻ റിബൽ ഗേൾസിൽ ഒരു കൗമാരക്കാരിയായിരുന്ന അവർ അഭിനയിക്കുകയും പിന്നീട് അദ്ദേഹവുമായി ഒരു ബന്ധം ആരംഭിക്കുകയും ചെയ്തിരുന്നു.

 ആദ്യകാലം 
കാലിഫോർണിയയിലെ ഹോളിവുഡിലാണ് ആഡ്‍ലാൻറ് ജനിച്ചത്. കൌമാരകാലത്ത് ഡെത്ത് ഓഫ് എ സെയിൽസ്മാൻ (1951) എന്ന ചിത്രത്തിൽ അഭിനയിച്ചിരുന്നു.

 ജീവിതരേഖ 
1959 ഒക്ടോബർ 14 ന് ബ്രിട്ടീഷ് കൊളംബിയയിലെ വാൻകൂവറിൽ വെച്ച് 50 വയസ്സുള്ളപ്പോൾ ഹൃദയാഘാതം മൂലം മരിച്ച എറോൾ ഫ്ലിൻ എന്ന നടനൊപ്പം കഴിഞ്ഞിരുന്ന ആഡ്‌ലാൻഡിന് അന്ന് 17 വയസ്സായിരുന്നു. 1961 ൽ, ആഡ്‌ലാൻഡിന്റെ അമ്മ ഫ്ലോറൻസ് ആഡ്‌ലാൻഡ് ദി ബിഗ് ലവ് എന്ന പുസ്തകത്തിൽ നടൻ എറോൾ ഫ്ലിന്നിന് 15 വയസ്സ് മുതൽ മകളുമായി ബന്ധമുണ്ടായിരുന്നതായി ആരോപിച്ചു. ഈ പുസ്തകം ഫ്ലോറൻസായി ട്രേസി ഉൽമാൻ അഭിനയിച്ച ഒരു വനിതാ ബ്രോഡ്‌വേ ഷോയായി മാറി. 2018-ൽ സ്പർൾ എഡിഷൻസ് ഈ ഓർമ്മക്കുറിപ്പ് വീണ്ടും പ്രസിദ്ധീകരിച്ചു. 1988-ൽ പീപ്പിൾ എന്ന പ്രസിദ്ധീകരണത്തിൽ ബെവർലി ആഡ്‌ലാൻഡ് തനിക്ക് ഫ്ലിന്നുമായുള്ള ബന്ധത്തെക്കുറിച്ച് ഒരു വിവരണം നൽകിയതിൽ, കൗമാരപ്രായത്തിൽ ഫ്ലിനുമായി ബന്ധത്തിൽ ഏർപ്പെട്ടിരുന്നുവെന്നും മരണസമയത്ത് അവൾ അവനോടൊപ്പം ഉണ്ടായിരുന്നുവെന്നും സ്ഥിരീകരിച്ചു. ഫ്ലിന്നുമായുള്ള അവരുടെ ബന്ധമായിരുന്നു 2013-ൽ പുറത്തിറങ്ങിയ ദി ലാസ്റ്റ് ഓഫ് റോബിൻ ഹുഡ് എന്ന സിനിമയുടെ വിഷയം. അതിൽ ഡക്കോട്ട ഫാനിംഗ് എന്ന നടി ആഡ്‌ലാൻഡിനെ അവതരിപ്പിച്ചു. Alt URL

 വ്യക്തിജീവിതം 
1960-ൽ, അന്നത്തെ കാമുകനായിരുന്ന വില്യം സ്റ്റാൻസിയുമായുള്ള, കലഹത്തിൽ വെടിയേറ്റ അയാൾ അവളുടെ അപ്പാർട്ട്മെന്റിൽ മരിച്ചു. ആ സംഭവം അവളെ അടുത്ത വർഷം കോടതി നടപടികളിലേയ്ക്ക് നയിച്ചു. 1960-കളുടെ അവസാനത്തിൽ റൊണാൾഡ് ഫിഷറിനെ വിവാഹം കഴിക്കുന്നതിന് മുമ്പ് ആഡ്‌ലാൻഡ് രണ്ടുതവണ വിവാഹിതയാകുകയും വിവാഹമോചനം നേടുകയും ചെയ്തിരുന്നു. ദമ്പതികൾക്ക് ഒരു മകളുണ്ടായിരുന്നു. പ്രമേഹം, ഹൃദയസ്തംഭനം എന്നിവയുടെ സങ്കീർണതകൾ മൂലം 2010 ജനുവരി 5-ന് ലങ്കാസ്റ്റർ കമ്മ്യൂണിറ്റി ആശുപത്രിയിൽ വെച്ച് ആഡ്‌ലാൻഡ് അന്തരിച്ചു. അവർക്ക് 67 വയസ്സായിരുന്നു.

 അഭിനയിച്ച ചിത്രങ്ങൾ 

 ഡെത്ത് ഓഫ് എ സെയിൽസ്മാൻ (1951) - പെൺകുട്ടിയായി (അപ്രധാനം)
 സൌത്ത് പസിഫിക് (1958) - താങ്ക്സ്ഗിവിംഗ് ഷോയിലെ നഴ്‌സ്
 ക്യൂബൻ റിബൽ  ഗേൾസ് (1959) ബെവർലി വുഡ്സ് ആയി
 ദ റെഡ് സ്കെൽറ്റന് ഷോ (1959) ബീറ്റ്‌നിക് ഗേൾ ആയി

 അവലംബം 

വർഗ്ഗം:അമേരിക്കൻ നടിമാർ
വർഗ്ഗം:1942-ൽ ജനിച്ചവർ
വർഗ്ഗം:സെപ്റ്റംബർ 16-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
വർഗ്ഗം:2010-ൽ മരിച്ചവർ
വർഗ്ഗം:ജനുവരി 5-ന് മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ